open-index/open-wikipedia-markdown huggingface dataset:
ماليزيا

**ماليزيا** (بلماليزية: Malaysia) هي بلاد جات ف لجنوب الشرقي د آسيا. لبلاد مقسومة على جوج طراف تيفرّق بيناتهم لبحر د الشينوا لجنوبي: شبه لجزيرة لماليزية، و بورنيو لماليزية (اللي معروفة بماليزيا الشرقية). ماليزيا تيحدّوها طايلاند و بروناي من الشمال، سنغافورة من لجنوب، أندونيسيا من لجنوب و الشرق، و لمحيط لهندي من لغرب. هي عندها حدود بحرية تا معا ڤييطنام و فيليپين. النضام د لحكيم د لبلاد هو ملكي فيديرالي دستوري، و فيها 13 لولاية، و 3 د لأقاليم فيديرالية.

ماليزيا عندها تاريخ و مملكة قديمة، تستعمرات ف لقرن 18 من بريطانيا. نهار 11 غشت 1957 ستاقلات لبلاد، و دارت فيديرالية مع بورنيو، ساراواك و سنغافورة ف 1963. علاود لمشاكل لإيديولوجية و لإقتصادية و الثقافية، طردات ماليزيا سنغافورة من لفيديرالية، و ولاّت بلاد مستاقلة نهار 9 غشت 1965.

تيسكنو ف ماليزيا تقريبا 32.7 مليون د الناس، و لعاصمة ديالها هي كوالا لامپور. اللغة الرسمية ديالها هي لماليزية، لفلوس اللي كاتخدّم هي الرينݣيت، و الدين الرسمي فيها هو لإسلام. ف اللخر د لقرن 20، تطور بزاف لإقتصاد د لبلاد، اللي كيركز على الصناعة و السياحة و لبحرية، و هو لإقتصاد رقم 33 ف لعالم. ماليزيا داخلة ف لأمم لمتحدة و لكومنويلت و لجمعية د بلدان جنوب شرق آسيا و لقمة د شرق آسيا و منضمة التعاون لإسلامي.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:تأسيسات د 1963 ف ماليزيا
مايكل فاراداي

تصغير|فاراداي فـ1913.

**مايكل فاراداي** (ب لونݣلي : **Michael Faraday**؛ مزيود ف 22 شتنبر 1791، توفى ف 25 غشت 1867) هو عالم د لشيمي ؤ لفيزيك نݣليزي، كان من بين لي طورو لعلم د لمجال كهر-مغناطيسي ؤ كهر-كيميائي، كان أول واحد غا يكتاشف لبنزين، ؤ لقوانين د تحليل لكهربائي، ؤ لكاطود ؤ لأنود، ؤ لقطبية، ؤ لأيون.

وخا ماقراش مايكل فاراداي لماط ف لمدرسة كان كيتقال عليه بلي كان عالم مجهد، حيت تصنف من أوعر لعولاما ف تاريخ. ف سيستيم د لعبرات دولي كنحسبو لقيمة د لكونديكتور ب لفاراد لي تسمات بسميتو. ؤ كاين تابت فاراداي لي حتا هو تسمى بسميتو لي كيساوي 96,485 كولومب لي هي شارج د مول واحد د لإليكطرونات.

## مصادر


تصنيف:فيزيسيان
تصنيف:شيمي
تصنيف:زيادة 1791
تصنيف:وفيات 1867
تصنيف:ناس توفاو ف لندن
تصنيف:بيوغرافيا د رجال
مجاط (إقليم شيشاوة)

**مجاط** جماعة ترابية قروية كاينة ف إقليم شيشاوة، جهة مراكش آسفي، ساكنين فيها 13249 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 50%
* نسبة سّكان لّي قاريين فوق الليسي (ليسي و جامعة): 5%
## إقتصاد
* نسبة نّاس نّشيطين (لّي يقدرو يخدمو): 43,7%
* نسبة لبطالة (نّاس لّي ما خدامينش و تايقلبو على خدمة): 3,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 5,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):37,5%
## مصادر

تصنيف:جهة مراكش آسفي
تصنيف:جماعة قروية ف إقليم شيشاوة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم شيشاوة
محمد أبعمران

**محمد أبعمران** ؤلا **بوتفوناست** (ب لأمازيغية : **ⵎⵓⵃⴰⵎⵎⴻⴷ ⴰⴱⴰⵄⵎⵔⴰⵏ**) تولد فـ1932 ؤ مات فـ20 فبراير 2020، كان ممتل و مغني مغريبي بتاشلحيت.

## حياتو
تزاد محمد أبعمران عام 1932 بدوار تيكيضا بآيت رخا فسيدي إفني. من صغرو كان تايغني وتيضحك وبدا ف لفن بالحلاقي ؤ من بعد بالسينما لأمازيغية.

تعرف بـ"بوتفوناست" من دور ديالو ف فيلم "**ⴷⴷⴰ ⵃⵎⴰⴷ ⴱⵓⵜⴼⵓⵏⴰⵙⵜ**" (كتنطق -دّا حماد بوتفوناست- ب دارجة : دا حماد مول لبقرة).

## ريپيرتوار
تعرف محمد أبعمران بفيلم "بوتفوناست" عام 1990 لي فيه 5 ديال الأجزاء واللي لعب البطولة فيه مع الحسين إبوركا. من بعد مثل فبزاف ديال الأفلام و كان تيغني وتايدير حتا الإخراج .

## شوف حتا

* فاطمة تحيحيت
* الحسين إبوركا

## مصادر

تصنيف:بيوغرافيا د رجال
تصنيف:مومتيلين د لأفلام مغاربا
تصنيف:زيادة 1932
تصنيف:وفيات 2020
تصنيف:مغني بتاشلحيت
تصنيف:زريعة شخصيات د لمغريب
تصنيف:ناس تزادو ف آيت الرخا
تصنيف:ناس توفاو ف الدار البيضا
مامفاكينش

يسار|تصغير|250px|<P ALIGN=center>الصفحة اللولا د مامفاكينش ف 2014.</p>
**مامفاكينش** كان واحد السيت د لإعلام ف لمغريب تأسس ف فبراير 2011 ف وقت الربيع الديموقراطي باش يتبًع لإحتجاجات د 20 فبراير.

## التأسيس
تأسس مامفاكيش ف فبراير 2011 من مناضلين كانو باغين تكون ف لمغريب منصة د الصحافة لمواطنة باش مايبقاش التهميش د لأصوات اللي تاتنتاقد. ملًي تأسسات, علنات مامفاكينش باللي كانت مستاقلة على أي هيأة سياسية ولا حزب ولا تنظيم.

## لمشكل د لحضية
ف 2012, نشرات لمجلة لميريكانية فورين پوليسي  تحقيق على الحضية و التبرݣيݣ ف أنترنت. هضر داك التقرير على لقرصنة اللي تدارت للپيسيات د شي أعضاء د مامفاكينش. كان تصيفط ليهم واحد لڤيروس اللي قرا لمييلات مابين الناس د مامفاكينش و تيسرق كلمات السًر ديالهم و تيحل لكاميرات و لميكروفونات ديالهم تاهوما. من مورا تحقيقات, تًلقا باللي لحكومة هي اللي كانت تادًير هاد التجسس عليهم.

## مصادر

تصنيف:لإعلام ف لمغريب
تصنيف:سيت مغريبي
تصنيف:مقالات فيها مصدر و علاين 3000 بايت
تصنيف:2011 ف لمغريب
تصنيف:2012 ف لمغريب
مانݣا

[تصغير|محل ديال بيع لمانݣا ف [الجاپون|جّاپون]]
**لمانݣا** (ب جّاپونية **漫画**) هيّا سمية ديال واحد نوع د لحجايات لمصورين ف جّاپون لّي بدا ف لقرن تسعطاش، ؤ كاتّستعمل نفس سّمية حتا برا جّاپون علا نفس نوع د لقيصاص سوا كانت جاپونية ؤلا لا، بشرط تكون بنفس سّتيل. ف لّوغة جّاپونية كلمة *مانݣا* كتعني أي حجّايات مصورين كيفما كان سّتيل ديالهم. شّخص لّي كيرسم ؤ كيألف لقصة د مانݣا كيتسمّا مانݣاكا.

كاتّعتابر لمانݣا واحد ضّاهرة جتماعية لي كتبقشش تقريبا فݣاع لمواضيع (تاريخ، سياسة، تبزنيس، فلسفة) ؤفيها بزاف ديال نّواع (رّومانسية، لمغامرات، لخيال لعلمي، تّكوميك، لفانطازيا، لخلعة، سپور، لهنطاي ؤ غيرهم). ؤ فيها نواع لݣاع لعمار (سوا صْغار ؤلا لكبار). يمكن لينا نعتابرو لمانݣا من أنجح تجارب لعالمية ف ضّومين ديال لحجايات لمصورين لحقّاش كاين رّواج عليها ؤ كاتدخّل ف جّاپون فلوس بزاف.

جّاپون ؤ فرانسا هما أكتر بلدان كايستهلكو لمانݣا.
من بين لمانݣات لمعروفين بزاف ؤ لي عندهم لمحبين ف لعالم كولو:

* **[[وان پيس]]** لي لمانݣاكا ديالها إييتشيرو أودا.
* **[[شينݣيكي نو كيوجين|لهجوم علا لعمالقة]]** لي لمانݣاكا ديالها هاجيمي إيساياما.
* **[[دراݣون بول]]** لي لمانݣاكا ديالها أكيرا طورياما.
* **[[ناروطو|ناروتو]]** لي لمانݣاكا ديالها ماساشي كيشيموطو.
* **[[ديث نوط]]** لي لمانݣاكا ديالها تسوݣومي ؤبا.
* **[[تشنساو مان]]** لي لمانݣاكا ديالها تاتسوكي فوجيموتو.

## مصادر


تصنيف:الجاپون
تصنيف:مقالات فيها مصدر و 3000 بايت
تصنيف:مصطلحات د لمانݣا و لآنيمي
تصنيف:تقافة د الجاپون
محمد البريهي

**محمد بن عبد السلام البريهي** (تولد ف فاس ف 1850 - مات ف 1945) كان فنان ديال لموسيقى لأندلسية. أسس لجوق ديال لبريهي اللي كان هو لجوق الرسمي د لإذاعة و التلفزة المغربية. تسمًا الشارع اللي فيه لباطيما د التلفزة ف الرباط بشارع لبريهي، و دار التلفزة بدار لبريهي باش يعتارفو بالدور ديال هاد الفنان ف لموسيقا د لمغريب.
## حياتو
تولد محمد بن عبد السلام البريهي ف 1850 ف فاس فعائلة أصلها من لقبيلة د حميان فالنواحي د تازة. تعلم لموسيقا لأندلسية من صغرو مع بًاه عبد السلام البريهي، اللي كان فنان معروف و كان مع اللجنة ديال الشيوخ اللًي راجعو كنًاش الحايك ف 1882.

تعلم محمد البريهي فدار الجامعي ودخل مع واحد لفرقة د لموسيقا، فين حفظ مزيان لقصايد، وولاً تيعرف يلعب مزيان للرباب. فوقت ليستعمار، غادي يأسس لجوق ديالو اللي تسمًا جوق البريهي، وغادي يتساراو لمغريب ويولًيو معروفين. محمد البريهي كان ضابط ݣاع النوبات ديال الآلة ووثقها. تعلُمو على يديه بزاف د الموسيقيين لكبار بحال أحمد الوكيلي وعبد الكريم الرايس.

## مصادر

تصنيف:لموسيقا لأندلسية
تصنيف:بيوغرافيا د رجال
تصنيف:زيادة 1850
تصنيف:وفيات 1945
تصنيف:ناس تزادو ف فاس
تصنيف:ناس توفاو ف فاس
تصنيف:مقالات فيها مصدر و علاين 3000 بايت
محمد التيمومي

**محمد التيمومي** (خلاق ف رّباط ف 15 يناير 1960) كوايري مغربي كان كايلعب ف لوسط لهجومي و دّا لكورة دّهبية لإفريقية ف 1985 و شارك مع لمنتخب لوطني لمغريبي ف كاس لعالم ف لمكسيك 86 لّي وصل فيها لمغريب للدور التاني و كان أول منتخب ف إفريقيا كيحقق هاد لإنجاز.

التيمومي تربطات سميتو بزاف مع فريق لجيش لملكي لّي دا معاه كاس إفريقيا د لأندية لبطلة ف 1985.

لعب 78 ماتش معا لمنتخب د لمغريب ماركا فيهوم 13 بيت.

ف 2006، عتابراتو لكونفيديرالية د لكورة لإفريقية (لكاف) من بين أحسن 200 لعاب إفريقي ف 50 عام اللخرة.

## النشأة والبدايات
محمد التيمومي نشأ في الرباط وسط أسرة محبة للرياضة. منذ الصغر كان مولعاً بكرة القدم وشارك في مباريات الأطفال والشباب بالمدارس والملاعب المحلية، حيث اكتشف المدربون موهبته الفنية والتكتيكية المبكرة. التحق بفريق الجيش الملكي المغربي، النادي الذي صقل فيه قدراته وأكسبه الانضباط التكتيكي. تميز بقدرته على قراءة المباراة واتخاذ القرارات السريعة، والتحرك بدون كرة لخلق المساحات لزملائه، مما جعله لاعب وسط هجومي متكامل. هذه المرحلة كانت أساسية في بناء شخصيته الرياضية وتحضيره للظهور الدولي.

## المسار مع النادي الجيش الملكي
مسيرة التيمومي مع الجيش الملكي كانت مليئة بالإنجازات. ساهم في الفوز بكأس إفريقيا للأندية البطلة سنة 1985، وكان عنصراً محورياً في وسط الملعب بفضل دقته في التمريرات وصناعة الأهداف. كما ساهم في تصدر الدوري المغربي لمواسم متتالية. امتاز بأسلوب متوازن بين الهجوم والدفاع، حيث كان يساند المهاجمين في الهجوم المرتد ويحمي خط الوسط عند فقدان الكرة. هذه الخبرات على مستوى النادي أعدته للظهور الدولي، حيث اكتسب القدرة على التعامل مع المباريات الكبرى والتكيف مع ضغط المباريات القارية.

## المسار مع المنتخب الوطني
التيمومي كان لاعباً أساسياً في المنتخب المغربي منذ أوائل الثمانينات. شارك في كأس إفريقيا للأمم 1984 و1986، وكأس العالم 1986 بالمكسيك. في كأس العالم، لعب جميع المباريات وساهم بشكل فعال في وصول المغرب إلى الدور الثاني، وهو إنجاز تاريخي للأندية الإفريقية. كان يتميز بالرؤية التكتيكية، التمريرات الدقيقة، والتسديد من خارج منطقة الجزاء، كما لعب دور القائد داخل الملعب، موجهاً زملاءه في تشكيلات اللعب، مما ساعد المنتخب على تجاوز فرق أوروبية قوية.

## أسلوب اللعب والمهارات
أسلوب التيمومي كان يقوم على الدمج بين التقنية والذكاء التكتيكي. يتميز بقراءة المباراة قبل وقوعها، التحرك دون كرة، وتمرير الكرات الحاسمة للمهاجمين. يمكنه اللعب كلاعب وسط هجومي أو دعم المهاجمين في الهجوم المرتد. لديه قدرة ممتازة على التسديد من بعيد وصناعة الفرص، مما جعله رمزاً في الوسط الهجومي وأحد أفضل اللاعبين المغاربة في عصره.

## الجوائز والتكريمات

* كأس إفريقيا للأندية البطلة مع الجيش الملكي 1985.
* ضمن أفضل 200 لاعب إفريقي خلال الخمسين سنة الأخيرة 2006.
* اعتراف وطني وإقليمي لإسهاماته في رفع مستوى الكرة المغربية.

## الإحصائيات والإنجازات

## المسيرة بعد الاعتزال
بعد الاعتزال، التيمومي انخرط في تدريب الشباب، وتنظيم بطولات محلية لتطوير مهارات اللاعبين الناشئين، كما قدم استشارات للفرق المغربية حول الأداء التكتيكي، وشارك في برامج تعليمية لتعزيز الانضباط والعمل الجماعي، ليصبح قدوة للأجيال الصاعدة.

## المراجع


تصنيف:كوايري مغريبي
تصنيف:بيوغرافيا د رجال
تصنيف:زيادة 1960
تصنيف:ناس حيين
تصنيف:ناس تزادو ف الرباط
محمد بن سعيد آيت إيدر

**محمد بن سعيد آيت إيدًر** (تولد ف 1 يوليوز 1925 ف دوار تيمنصورت، شتوكة آيت باها، توفى ف 6 فبراير 2024 ف الرباط) هو سياسي ومناضل مغريبي. تيتعتابر رمز من الرموز د ليسار د لمغريب.
## حياتو
تولد محمد بن سعيد آيت إيدر ف 1925 ف دوار تين منصور ف اشتوكة آيت باها فسوس. قرا ف اللول تما، ومن بعد مشا يكمل فمراكش، وتما فين تعرًف على النضال لوطني ضد ليستيعمار وتلاقا ناس بحال عبد الله براهيم و لمهدي بنبركة. ف 1951، شارك ف مظاهرة ضد لإستعمار وتسجن 3 شهور.

بدا آيت إيدر لعمل لمسلًح ف لخمسينات، وهو من لمؤسسين د جيش التحرير. كان هو الشاف ديال جيش التحرير ف جنوب لمغريب، واللي بقا مكمًل واخا جا لإستقلال، اللي كان تيسمًيه آيت إيدر "إستقلال ناقص". ف 1958 تحالفات الدولة مع فرانسا وصبانيا باش يحاربو جيش التحرير وهرًسوه ف واحد لعملية سمًاوها "عملية الشطابة - operation écouvillon".

من بعد ماتحل جيش التحرير، بقا ينسعيد تيعارض النظام، وتحكم عليه ب الإعدام ف 1963. قبل ما يتقبط هرب للجزائر، ومن بعد مشا ل فرانسا ودخل مع لمنظمة ديال 23 مارس. رجع بنسعيد للمغرب فاللول د التمانينات و أسس لحزب د *منظمة العمل الديموقراطي الشعبي* ف 1983. ودخل ب لحزب ديالو ل لبرلمان من 1984 تال 2007.

ف 2005، كان من لمؤسسين ديال لحزب ليشتيراكي لموحًد، اللي جمع بزاف د لأحزاب ليسارية الصغيرة ف لمغريب.

## كتابو
ف 2001، خرًج بنسعيد آيت إيدر كتاب سميتو *صفحات من ملحمة جيش التحرير بالجنوب المغربي*، اللي هضر فيه على التاريخ ديال جيش التحرير ف سوس ولجنوب د لمغريب.

## جوايز و توشيحات
* 2015: وسام لعرش ب ݣراض د الحمالة الكبرى

## مصادر

تصنيف:زيادة 1925
تصنيف:ناس تزادو ف ماسة
تصنيف:وفيات 2024
تصنيف:ناس توفاو ف الرباط
تصنيف:سياسي مغريبي
تصنيف:لمقاومة لمغريبية
تصنيف:بيوغرافيا د رجال
تصنيف:مقالات فيها مصدر و 3000 بايت
محمد بن عبد الكريم الخطابي

...

## مصادر

تصنيف:زيادة 1882
تصنيف:وفيات 1963
تصنيف:صحافي مغريبي
تصنيف:سياسي مغريبي
تصنيف:كتاتبيا مغاربا د لقرن 20
تصنيف:كتاب أمازيغ
تصنيف:لمقاومة لمغريبية
تصنيف:ناس حكمو جزء من لمغريب
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:زيادة ف عوام 1880
تصنيف:ناس توفاو ف لقاهرة
تصنيف:ناس تزادو ف أجدير (لحسيمة)
تصنيف:ناس د أجدير (لحسيمة)
تصنيف:كاتب مغريبي
تصنيف:ريافة
محمد السادس

**محمد بن لحسن** ؤلا **محمد سادس** (ب لأمازيغية : **ⵎⵓⵃⵎⵎⴰⴷ** **ⵡⵉⵙ** **ⵙⴹⵉⵚ**) هو لماليك ديال لمغريب، تزاد ف 21 غشت 1963، هو لماليك تلاتة و عشرين من سلالة د لعلويين لفيلاليين. تبايع نهار جمعة 23 يوليوز 1999 مورا لوفاة ديال بّاه لماليك لحسن التاني.

تولد ف رباط باش يكون هو لكبير من ولاد لحسن التاني دّكورا من مرتو لطيفة حمو. بدا التعليم ديالو منين كانت عندو ربع سنين ف لكتاب القرآني تاع لقصر لملكي و كملها ف لخاريج حتا شد شهادة الدكتورا ف لحقوق مع مرتبة الشرف من جامعة (نيس صوفيا آنتيبوليس) لفرانساوية.

لملك محمد السادس كينتامي ل السلالة العلوية لي تاترجع ف نّسب للحسن بن علي، و لي تتحكم لمغريب من عام 1666 و تيتلقب لحاكم منهم ب "أمير لمومنين". و تيتعتابر من أقدم زّوعاما لعرب ف لحكم لي باقين حيين. تيسبقو ف لأقدمية لملك عبدالله التاني بن لحسين ملك لأردن و لملك حمد بن عيسى آل خليفة ملك لبحرين.

دراسة تنشرات ف عام 2009 تدكر فيها بلي محمد السادس من بين أكتر خمسين شخصية إسلامية عندهم تأتير ف لعالم. صدر لملك محمد السادس كتاب و بزاف ت لمقالات، و تيتقن لعربية و لفرانساوية و الصبليونية و نّݣليزية.

## مصادر


تصنيف:زيادة 1963
تصنيف:ناس قراو ف جاميعة محمد لخاميس
تصنيف:سياسي مغريبي
تصنيف:ملك مغريبي
تصنيف:ناس حكمو لمغريب
تصنيف:ناس حيين
تصنيف:بيوغرافيا د رجال
تصنيف:ناس تزادو ف الرباط
تصنيف:شخصيات ملكية ف لمغريب
تصنيف:ناس د الرباط
تصنيف:مقالات فيها مصدر و 3000 بايت
تصنيف:مغاربا ف لبيزنيس
تصنيف:مغاربا د لقرن 21
تصنيف:سلالة لعلويين لفيلاليين لحاكمة
محمد جلول

**محمد جلول البطيوي** (ب لأمازيغية: **ⵎⵓⵃⵎⵎⴷ ⵊⵍⵍⵓⵍ**) (تولد ف 1971) هو أستاذ وناشط سياسي مغريبي من الريف. تعتاقل ف 2012 من مورا لأحدات د بني بوعياش و تحكم عليه ب 5 سنين بتهمة "التحريض على التمرد و التجمهر و لعنف ضد لقوات لعمومية".

نيشان مور ماخرج من لحبس ف 2017, دخل جلول معا لحراك د الريف و ولا واحد من الناشطين فيه. نهار 27 ماي 2017, و غي شهر و نص مورما خرج من لحبس, تعتقال جلول عاود وموراها تحكم عليه ب 10 سنين د لحبس.

## مصادر

تصنيف:سياسة
تصنيف:لمغريب
تصنيف:زيادة 1971
محمد بنعمر الزياني

**محمد بنعمر الزياني** (تولد ف 1938 ف الرباط) مغني مغريبي ف لفن ديال لعيطة. تيتسمًا دجيمي هاندريكس ديال لكامانجة، حيت تيعرفها مزيان و تيبدع ف الجرًة اللي تيدير.

## حياتو
تولد محمد بنعمر الزياني ف 1938 فالرباط ولأصل د عائلتو من لقبيلة د ولاد زيان ف الشاوية. ملًي كان صغير، كان مولوع ببزاف د لأنواع د لموسيقا بحال لملحون و لأندلسي و لغرناطي، و كان تيمشي بزاف للقهوة د لبارودي ف سلا، و تعرف فيها على بزاف د لمغنيين بحال المعطي بنقاسم، أحمد البيضاوي، أحمد الغرباوي و إسماعيل أحمد.

خدم الزياني موظف ف لولاية د الرباط، و موراها ترجمان ف الرماني مابين 1958 و 1959. من بعد خدم ف مكتب الصرف ف 1961.

ف 1964، حتارف لموسيقا و من دبك الساعة و هو خدام مغني. داز بزاف د لمرًات ف السهرات د التلفازة و شارك ف بزاف د لمهرجانات ف لمغريب و تا ف لخاريج.

## لأغاني ديالو
محمد بنعمر الزياني عندو بزاف د لأغاني اللي معروفة ف لمغريب، منها:
* العروسة
* محنًي الزين
* العين الزرقا
* الزاوية
* شوفو حالي
* مولات الخالة

## مصادر

تصنيف:بيوغرافيا د رجال
تصنيف:مغني مغريبي
تصنيف:لعيطة
تصنيف:زيادة 1938
تصنيف:ناس حيين
تصنيف:زريعة شخصيات د لمغريب
تصنيف:ناس تزادو ف الرباط
تصنيف:ناس د الرباط
تصنيف:مقالات فيها مصدر و 3000 بايت
محمد البوساتي

**محمد البوساتي**، خلاق ف لقنيطرة ف 1955، كوايري مغريبي كان كايلعب ف لمركز ديال قلب هجوم. لعب كورة بين 1972 و 1991 و دوز لمسيرة ديالو كاملة ف النادي القنيطري. لعب 23 ماتش مع لمنتخب لوطني لمغريبي، لّي ماركاهوم ف موسم 81–82. هو لّي عندو الرقم القياسي لأكثر عدد ديال الأهداف لي تسجلات ف موسم واحد ف البطولة الوطنية المغربية (25 هدف).

## حياتو من الصغر
محمد البوساتي تزاد ف قنيطرة ف عام الف وتسعمية وخمسة وخمسين. منين كان عندو عشر سنين، بدا كيلعب الكرة مع الفريق ديال الحومة ديالو. دار الفريق "الحياة الصغيرة" مع صحابو. كان خلال ماتش ضد فريق الشباب ديال الكاك اللي تعرفات فيه الجماهير على البوساتي. تميز بكونه أحسن لاعب ف الماتش وخصوصا كلاعب هجوم، حيث سجل ثلاثة ديال الأهداف ضد الفريق اللي غادي يلعب فيه فالمستقبل، النادي القنيطري.

## المسار مع الأندية

### نادي قنيطرة
بوساطي بدى مسيرتو فالكورة ف النادي القنيطري. أول ماتش لعبو مع الفريق كان ف1972 ضد الدار البيضا ديال الوداد البيضاوي. بسرعى ولا، رغم صغر سنو، "معشوق الجماهير" ديال القيترا، وبرز كمهاجم رائع. بوساطي خدا جائزة هذاف البطولة خلال المواسم ديال 80/81 و81/82. من الموسم ديال 80/81، بوساطي ولى الهدّاف ديما فال بطولة الوطنية. حط السجل مع 25 هدف، رغم أنه ضيع ثمانية ماتشات فالالبوطولة بسبب الإصابة.

الموهبة ديال بوسّاطي، والانضباط ديالو، والقوة الهجومية خلات الأندية الكبار فالمغرب وفالخارج يبغيوه، ولكن هو قال بأن المسؤولين فالنادي هما اللي منعو مغادرتو. توصف كلاعب نموذج، معروف بلعبه الشريف.

## الحياة في وقت لاحق
من بعد ما تقاعد من الكرة، خدم البوساتي في لوطو ماء وكهرباء فالقنيطرة. حتى خدم فتدريب الفريق ديال الشبان فالنادي اللي لعب فيه قبل. فواحد اللقاء ف2012، قال لجريدة *Le Soir Échos* بلي من بعدما النادي بدا كيعرف المشاكل، هو رجع للخدمة القديمة ديالو حيت ما بقا عندو خدمة.

## احصاءات
### الصعيد الدولي
بوساطي كان دار 10 ديال البيوت ف 21 ماتش مع لمنتخب الوطني المغربي فخلال مسيرتو اللي دامت 5 سنين.

## الألقاب
### القنيطرة
* البطولة: 1972–73، 1980–1981، 1981–1982
### فردية
* هداف البطولة فـ 1977 (17 هدف)، 1981 (17 هدف)، و 1982 (25 هدف)

## پالماريس
* 1972: بطل لمغريب، مع لكاك.
* 1976: نهاية د كاس لعرش، مع لكاك.
* 1976: هداف لبوطولا د لقسم تاني، مع لكاك (36 بيت).
* 1977: هداف لبوطولا لمغريبية، مع لكاك (17 بيت).
* 1979: وصيف بطل لمغريب، مع لكاك.
* 1981: بطل لمغريب، مع لكاك و هداف لبوطولا ب 17 بيت.
* 1982: بطل لمغريب، مع لكاك و هداف لبوطولا ب 25 بيت لّي كايبقا هو أعلى عدد د لبيوت ماركاه شي هداف د لبوطولة ف تّاريخ.
* 1984: وصيف بطل كأس لأندية لأبطال لعرب.
* 1985: وصيف بطل لمغريب، مع لكاك.
* 1991: وصيف بطل كاس لعرش.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1955
تصنيف:ناس تزادو ف قنيطرة
تصنيف:ناس حيين
تصنيف:ناس د قنيطرة
محمد شكري

**محمد شكري** (خلاق ف آيت شيݣر، نّاظور ف 15 يوليوز 1935 و مات ف طانجا ف 15 نونبر 2003) كاتب و روائي أمازيغي مغريبي. كايتعتابر من أشهر و أنجح لكتاب لمغاربا على لمستوى لعالمي ب حيت ترجمات لكتوبا ديالو ل كتر من 20 لوغة. أهم كتوبا ديالو هوما سّيرة داتية ديالو لّي كتبها ف 3 د رّوايات: "الخبز الحافي"، "زمن الأخطاء" و "وجوه". شكري كاينتامي ل تيار أدب لهامش، لّي هو من رّموز ديالو معا محمد زفزاف، هاد سّتيل لّي ميز لأدب لمغريبي نطيلاقا من سّبعينات لقرن لعشرين. لكتابة ديال شكري كاتميز ب لواقعية ديالها و لجرأة ديالها من حيت لّوغة ديالها و عرض لحميمية ديال لعوالم لهامشية لّي كاتدور فيها لأحداث. شكري من رموز تيار "رواة طنجة"، هاد لمدينة لّي حاضرة ب قوة ف لكتوبة ديالو ب لأماكن ديالها و شّخصيات لّي ميزات سّاحة لأدبية ديالها.

شكري كتب كتوبة خرين مهمين من غير رّوايات خصوصا ف نّقد لأدبي حول تصورو ل لأدب و تّوتيق ديالو ل تّجارب لحياتية و لأدبية ديال شخصيات لّي ماركات حياتو لأدبية ف طنجة خصوصا پول بولز و جان جيني.

## لكتوبا ديالو

* الخبز الحافي (1972)
* الشطار "زمن الأخطاء" (1992)
* وجوه.
* مجنون الورد (1979)
* الخيمة (1985)
* السوق الداخلي (1985)
* مسرحية السعادة (1994)
* غواية الشحرور الأبيض (1998)
* جان جنيه في طنجة
* بول بولز في طنجة
* وتينيسي وليامز في طنجة

## مصادر

تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1935
تصنيف:وفيات 2003
تصنيف:مقالات فيها مصدر و 3000 بايت
تصنيف:ناس تزادو ف بني شيكر
تصنيف:ناس توفاو ف الرباط
تصنيف:كتاب أمازيغ
تصنيف:ناس د بني شيكر
تصنيف:ناس د طانجا
تصنيف:شخصيات عندها كتر من تاريخ د الزيادة ف ويكيداطا
تصنيف:ريافة
محمد مغني

**محمد مغني** (بلأمازيغية **ⵎⵓⵃⴰⵎⴻⴷ ⵎⵖⵏⵉ**) هو مغني مغريبي من لاطلاس لمتوسط تايغني ب ثمازيغت ؤ ب الدارجة وكيخدًم لآلة د لوتار.

تزاد محمد مغني فلقبيلة ديال آيت بوحدو ف جوايه ديال خنيفرة ف 1950. اباه كان عسكري د فرانسا فوقت الإستعمار وصيفطوه لمدينة مغنية. ملًي رجع للمغريب، ولاو صحابو وعائلتو تيعيطولو "أومغنية"، اللي تاتعني بالشلحة ولد مغنية. ملًي تقيد محمد فلمدرسة ف 1957 سجلوه بسميت محمد مغنية، ولكن جاتهم مبنتًة، وبدًلوها لمحمد مغني وولاًت مغني رسميا هي لكنيًة د لعائلة.

تعلم محمد مغني لوتار مع لوقت حتا ولاً مزيان فيه وبدا تيغني رسميا من 1970. ف 1973، تعتاقل حيث كتب واحد الشعر تيهضر فيه على الضحايا ديال أحدات مولاي بوعزة ومشا للحبس فوقت عوام الرصاص.

غنا مغني على بزاف د لمواضيع بحال باضاض (لحب) والنوسطالجيا ولفولكور التقليدي ديال زايان (لأطلس لمتوسط).

## مصادر

تصنيف:بيوغرافيا د رجال
تصنيف:مغني بالشلحة د لأطلس
تصنيف:تاحيدوست
تصنيف:زيادة 1950
تصنيف:ناس حيين
تصنيف:ناس تزادو ف خنيفرة
تصنيف:مقالات فيها مصدر و علاين 3000 بايت
مدريد

**مدريد** (ب صبليونية: Madrid) هي لعاصيمة ديال صبانيا و أكبر مدينة فيها. تسيكنو فلمدينة د مدريد تقريبا 3.3 د لمليون د الناس، ويلا حسبنا النواحي تاهوما تايوصل الرقم ل 6 د لمليون و نص د الناس.

مدريد هي رابع أكبر مدينة ف أوروپا مورا باريز و لندن و برلين، و هي أول مدينة سياحية ف صبانيا، جاوها ف 2006 تقريبا 7 د لمليون د السياح. تيسكن لملك د صبانيا ف مدريد و فيها تا لمقر د لحكومة و لبرلمان.

تيدوز من مدريد لواد ديال مانثاناريس، و فيها 6 ديال لجامعات، و مطار دولي هو لمطار د مدريد باراخاس.
## مصادر


تصنيف:مدون د سپانيا
تصنيف:عواصم ديال بلدان
مديونة

**مديونة** مدينة مغريبية و جماعة ترابية حضرية كاينة ف إقليم مديونة، جهة دّار لبيضا سطات، ساكنين فيها 22264 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 26,8%
* نسبة سّكان لّي قاريين فوق الليسي (ليسي و جامعة): 18,6%

## قتيصاد
* نسبة نّاس نّشيطين (لّي يقدرو يخدمو): 51%
* نسبة لبطالة (نّاس لّي ما خدامينش و تايقلبو على خدمة): 13,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 8,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):53,8%

## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم مديونة
مرابحة

**لمرابحة** ولا **لموراباحا** هو كونطرا ديال لأبناك لإسلامية (لّي كاتسما ف لمغريب ب لأبناك تّشاركية) و لّي هو عملية كاتشري فيها لبنكة لبرودوي لّي محتاجو لكليان و كاتعاود تبيعولو ب زّيادة ديال واحد بقدر ديال رّبح لّي كايتفاهمو عليه.

## لمراحل ديال لكونطرا

* لكليان كايكون باغي يشري شي برودوي ولا خدمات (عقار، أرض، ماتريال، مّاكن، سلعة ولا خدمات ديال تّركيب و لإصلاح) و باغي يمولها ب سّلف.
* لبنكة كاتدير كونطرا مع لكليان فيه هامش رّبح و تفاصيل لعملية (هامش الجدية و لوعد ب شّرا و ضّمانات).
* لبنكة كاتسيفط بون ديال طّلب لممون لّي ختارو لكليان وكاتشرط على لكليان يحط عندها واحد ضّمانة كاتسما هامش الجدية.
* لبنكة كاتخلص لممون من بعد ما كايليفري ل كليان ديالها.
* لكليان كايبدا من بعد يرجع لفلوس على شكل طريطات.

## مصادر

تصنيف:قتيصاد
مراد العلمي

**مراد لعلمي** (مزيود ف 11 غشت 1952 ف وجدة) هو كاتيب، صحافي، موطرجيم ؤ ؤستاد جاميعي مغريبي معروف بلي تيدافع على الدارجة وتيكتب بيها كتوبا. عندو كاريير د كتر من 35 عام كا موطرجيم، لي طرجم فيها بزاف د لكتوبا واصلين ل 300، سيرتو من لألمانية ل لعربية.

## حياتو
مراد لعلمي عندو دوكتورا من لجاميعة د ماينتس ف طّرجامة ب تلاتة د لوغات، لي هي لعربية، لفرانساوية ؤ لالمانية، لي خداها ف 1978. ؤ دوكتورا ف لأداب لألماني لقديم من لجاميعة د كولونيا ف 1983. ؤ دوكتورا ف لعولوم د لّوغة ؤ لبلاغة من نفس لجاميعة ف 1989.

كان ساكن لعلمي ف ألمانيا ل مدة د تلاتين عام، قبل مايقرر يرجع ل لمغريب ف مرة ف يوليوز 2008.

لمناصب لأكاديمية اللي خدا مراد لعلمي فالمسيرة ديالو كانت:
* 1983 - أستاد د لأدب لألماني ف لجامعة د محمد بن عبد الله ف فاس
* 1989 - أستاد د لأدب لألماني ف لجامعة د كولون ف ألمانيا
* 2011 - أستاد د اللغة لألمانية ف لجامعة د السويسي ف رباط
عطاه لماليك محمد ساديس وسام ستيحقاق لوطني من درجة د ضابط.

## كتوباتو
طرجم مراد العلمي كثر من 100 كتاب مابين من لألمانية ل لعربية، شي 80 كتاب من لألمانية ل لفرانساوية، ؤ ف لمجموع طرجم كتر من 300 كتاب. ؤ ألّف 250 قاصيدة د شّيعر ب لألمانية لي نشر لبعض منها ف مجلات ألمانية. ؤ طرجم عاداد د لمؤلفات لمغريبية من لعربية ل لألمانية، بحال "الخبز الحافي" ديال محمد شكري ؤ "دفنا الماضي" ديال عبد الكريم غلاب. و عاد كتب كتوبا ديالو ب الداريجة. من بين لكتوبا لي خدم عليهم:

### لألمانية
* 
* 
* 
* 
* 

طرجم من لعربية ل لألمانية:
* *الخبز الحافي* د محمد شكري
* *دفنا الماضي* د عبد الكريم غلاب
* *النبي* د جبران خليل جبران

ؤ من لفرانساوية ل لألمانية:
* ذاكرة ملك

### ب داريجة
* 
* 
* 
* 

#### طرجمات
* 
* 
* 
* 

## شوف تا
* ليستة د لكتوبا ب داريجة
* محمد أمجاهد

## مصادر

تصنيف:كتاتبيا مغاربا د لقرن 21
تصنيف:طرجمان مغريبي
تصنيف:بيوغرافيا د رجال
تصنيف:زيادة 1952
تصنيف:مقالات فيها مصدر و 3000 بايت
تصنيف:ناس تزادو ف وجدة
محمد رويشة

**محمد لهواري**، لمعروف ب**محمد رويشة** (مزيود ف 1950 ف مريرت - 17 يناير 2012) هو واحد من بين عمالقة لفن لأمازيغي من لأطلس لمتوسط تيغني ب ثمازيغت و الداريجا وكيخدًم الآلة د لوتار لي تاهي جاية من لأطلس.

تولد محمد لهواري عام 1950 ف مريرت فجوايه ديال خنيفرة. خدا سميت رويشة حيث ملي كان صغير وتيجيه الجوع كان تيمشي عند مًو وتيقوليها "روي شًا"، لي تاتعني بثمازيغت ديال لاطلاس: خلط شي حاجة. رويشة كان فنان معروف ف لمغريب كامل و غنا ف لمغريب و ف لخاريج فبزاف د المناسبات. سجّل أول ؤغنية ديالو ف لإداعة د رّباط فاش كان عندو 14 عام لعنوان ديالها *بيبي ؤسݣوي*. طلعات شّهرة ديالو بزاف من سّبعينات ؤ تّمانينات ديال لقرن لعشرين، سيرتو معا لنتيشار ديال طّيكنولوجيا د تّورن ديسك.
## لأغاني ديالو
محمد رويشة عندو بزاف د الأغاني معروفة بحال:
* إناس إناس (*ⵉⵏⴰⵙ ⵉⵏⴰⵙ*)
* أيولينو أوا (*ⴰⵢⵓⵍⵉⵏⵓ ⴰⵡⴰ*)
* سيدي ربي جود غيفي (*ⵙⵉⴷⵉ ⵔⴱⴱⵉ ⵊⵓⴷ ⵖⵉⴼⵉ*)

## مصادر

تصنيف:بيوغرافيا د رجال
تصنيف:مغني بالشلحة د لأطلس
تصنيف:تاحيدوست
تصنيف:زيادة 1950
تصنيف:وفيات 2012
تصنيف:ناس تزادو ف خنيفرة
تصنيف:ناس توفاو ف خنيفرة
تصنيف:ناس د خنيفرة
محمد زفزاف

**محمد زفزاف** (خلاق ف سوق لاربع لغرب ف 1945 و مات ف الدار لبيضا ف 13 جويي 2001) كاتب قصة قصيرة و روايات مغريبي. هو من أهم لكتاب و رّوائيين لمغاربة ف لقرن لعشرين و مشهور بزاف ف لعالم لعربي و ترجمات رّوايات ديالو ل بزاف د لوغات. رّوايات و لقصص د زفزاف كاتميز ب بلي كاتضور ف لمغريب لمنسي (لهامشي) و شخصيات كايكونو ناس مقودة عليهوم و مقصيين من لمجتمع. لعالم رّوائي ديال زفزاف واخا كايدور ف سياقات قاصحة غي هوا عامرا ب لإنسانية و شّاعرية، و زيد على هادشي بلي لأدب ديالو كايعكس ب واقعية كبيرا تّغيرات لجتيماعية و لمشاكيل ديال لمغريب ف نّص تّاني د لقرن لعشرين.

زفزاف كايسميو نّقاد لعرب ب "شاعر رّواية لمغريبية".

صدرات وزارة تقافة لأعماية لخدمة لكاملة ديالو ف مجموعة (لقصصية و رّوائية) و كل تلت سنين كاينا جائزة عالمية ب سميتو، كاتعطا ف مهرجان أزايلا، و كان أول واحد دّاها هوا رّوائي سّوداني الطيب صالح.

## لكتوبة ديالو

* حوار في ليل متأخر: قصص، وزارة الثقافة، دمشق 1970.
* المرأة والوردة: رواية، الدار المتحدة للنشر، بيروت، 1972.
* أرصفة وجدران: رواية، منشورات وزارة الإعلام العراقية، بغداد، 1974،
* بيوت واطئة: قصص، دار النشر المغربية، الدارلبيضا، 1977.
* قبور في الماء: رواية، الدار العربية للكتاب، تونس، 1978.
* الأقوى: قصص، إتحاد كتاب العرب، دمشق، 1978.
* الأفعى والبحر: رواية، المطابع السريعة، الدارلبيضا، 1979.
* الشجرة المقدسة: قصص، دار الآداب، بيروت، 1980.
* غجر في الغابة: قصص، المؤسسة العربية للدراسات والنشر، بيروت، 1982.
* بيضة الديك: رواية، منشورات الجامعة، الدارلبيضا، 1984.
* محاولة عيش: رواية، الدار العربية للكتاب، تونس، 1985.
* ملك الجن: قصص، إفريقيا الشرق، الدارلبيضا، 1988.
* ملاك أبيض: قصص، مطبوعات فصول، القاهرة، 1988.
* الثعلب الذي يظهر ويختفي، رواية، منشورات أوراق، الدارلبيضا، 1989.
* العربة، منشورات عكاظ، الرباط، 1993.
* الأعمال الكاملة: المجموعات القصصية في جزئين (376 ص و352 ص)
* الأعمال الكاملة: الروايات في جزئين (375 ص و365 ص)
* المهارة واللولوة (مسرحية)

## مصادر

تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1945
تصنيف:وفيات 2001
تصنيف:زيادة 1943
تصنيف:شاعير مغريبي
تصنيف:مقالات فيها مصدر و 3000 بايت
تصنيف:ناس تزادو ف سوق لاربع
تصنيف:ناس توفاو ف الدار البيضا
تصنيف:ناس د سوق لاربع
تصنيف:ناس قراو ف جاميعة محمد لخاميس
مراكش

**مراكش** (بتمازيغت: **ⴰⵎⵓⵔⴰⴽⵓⵛ** سميتها لحقيقية أموراكوش، كاتعني"أرض الله".) كاتسما حتا **لمدينة لحمرا** و مدينة سبعاتو رجال و عاصمة النخيل، هي مدينة مغربية جات فجنوب لوسط د لبلاد و بضبط ف سهل لحوز على الضفة لجنوبية من واد تانسيفت. تيسكن فمراكش 1.4 مليون شخص (على حساب السيت ديال المدينة).

## السمية
مراكش وحدة من لمدون لي كانت معروفة ف لعالام حيت كانت عاصمة د لمغريب، داكشي علاش تسمى لمغريب ب لفارسية مراكش، وحتى ب الصبليونية (Marruecos - مارويكوص) و لفرانساوية (Maroc - ماغوك) و لبرتغالية (Marrocos - ماروكوش) والنݣليزية (Morocco - مورًوكو) و هما اسميّات د لمغريب لي أصلهم كلمة مراكش.

## تاريخ

### عاصمة لمرابطين و لموحدين
تبنات مراكش ف 1062 مبعد ما قرر يوسف بن تاشفين تكون هي لعاصمة د لإمبراطورية لمرابطية. كانت هي لعاصمة ديالهوم ف بين 1056 و 1147.

### نحطاطها ف عهد لمرينيين و بعتها معا السعديين
مراكش كانت لعاصمة تا ديال لموحدين، بين 1147م و 1269م، و السعديين.

## جغرافيا

أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 241.900 لي ساكنين ف مراكش، سوا مغاربا ؤلا أجانب، ؤ كانت ديك سّاع تاني أكبر مدينة مغريبية من حيت عاداد سّكان.

حاليا حسب السيت ديال المدينة تيقولو 1.4 مليون.

## معمار

### لمدينة لقديمة

لمدينة لقديمة د مراكش فيها بزاف ديال لمعاليم لمهمة بحال الجامع د لكتبية، لقصبة، السّوار د لمدينة و لبيبان ديالها، لقبور د السعديين، لقصورة بحال لبديع و بزاف ديال لمداريس بحال لمدرسة د بن يوسف. فيها كاينة الساحة د جامع لفنا اللي داخلة تا هي ف التراث الإنساني.

## سياحة
ف لوقيتة ديال دابا، مراكش معروفة بسياحة ديالها وكيجيو ليها الناس من لعالام كامل باش يفوجو فجو زوين و يشوفو لمآثر و لمعالم لي فيها، و يتساراو ف بلايص بحال جامع لفنا و جامع لكتبية و قصر لبديع و قصر لباهية و جردة أنيما و الجردة السرية و دار الباشا (فيها متحف و قهوة) و مدرسة بن يوسف و لمنارة و جردة ماجوريل.

و كاين مناطق فنواحي لمدينة و هي لمنتفس ديال المراكشيين لبغاو ينساو المدينة بحال أوريكا و إمليل...
## مقاطعات
هاد الساعة لمدينة مقسمة لخمسة تلمقاطعات:

* مقاطعة لمدينة
* مقاطعة جليز
* مقاطعة لمنارة
* مقاطعة لنخيل
* مقاطعة سيدي يوسف بن علي

## تصاور

ملف:Bahia Palace large court.jpg|قصر لباهية
ملف:Pavillon Menaragärten.jpg|جّردة د لمنارة
ملف:The Jardin Majorelle marrakech.jpg|جردة ماجوريل


## شوف حتا

* لمدينة لقديمة د مراكش
* جردة ماجوريل

## مصادر


تصنيف:جهة مراكش آسفي
تصنيف:مدون د لمغريب
تصنيف:عاصيمة قديمة د لمغريب
تصنيف:مقالات فيها مصدر و 3000 بايت
تصنيف:مواقع ديال الترات لعالمي ف لمغريب
تصنيف:تأسيسات د 1062
مراكش المدينة

**مراكش المدينة** جماعة ترابية مقاطعة كاينة ف عمالة مراكش، جهة مراكش آسفي، ساكنين فيها 120222 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 27,1%
* نسبة سّكان لّي قاريين فوق تّانوي (تانوي و جامعة): 21%
## اقتصاد
* نسبة نّاس نّشيطين (لّي يقدرو يخدمو): 52%
* نسبة لبطالة (نّاس لّي ما خدامينش و تايقلبو على خدمة): 20,6%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 6,9%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):56%
## مصادر

تصنيف:جهة مراكش آسفي
مريريدا نايت عتيݣ

**مريريدا نايت عتيݣ** (تقريبا 1900 - تقريبا 1940) كانت واحد الشاعيرة مغريبية شلحا، تولدات ف مݣدز فنواحي ديال واد تساوت. شيعر ديالها كتبو وترجمو لفرانصاوية ف تلاتينات واحد السيد سميتو روني ؤلوج، اللي كان موضاف معا لإستيعمار ف أصيلة من 1927.

## مصادر

تصنيف:شاعيرة مغريبية
تصنيف:بيوغرافيا د نسا
تصنيف:زيادة 1900
تصنيف:وفيات 1940
تصنيف:زيادة ف عوام 1900
تصنيف:وفيات ف عوام 1940
تصنيف:كتاب أمازيغ
تصنيف:كاتيبات مغريبيات
مسابقة يوروڤيجن د لأغنية

**مسابقة يوروڤيجن د لأغنية** هي واحد لمسابقة دولية د لأغاني كاتدار كل عام، بدا التنظيم ديالها من عام 1956 من طرف هيئة يوروفيجن للبث، ولمشاركين فيها أغلبيتهم من الدول لأروبية. كل دولة كاتقدم أغنية أصلية باش تتغنى وتتعرض مباشرة على شاشات التلفازة ؤالراديو، وتصوت على لأغاني د لبلدان لاخرى باش يحددو شكون الرابح. كاينين عل لأقل 50 دولة يقدرو يشاركو من بينهم لمغريب اللي سبق ليه شارك مرة وحدة فعام 1980؛ ؤ من عام 2015، سمحو لأستراليا حتا هي باش تشارك.

مبني على مهرجان سانريمو د لموسيقى اللي كايتقام ف إيطاليا من عام 1951، وكايتعرض يوروفيجن كل عام من لإفتتاح ديالو ف عام 1956، هادشي اللي ردو أطول مسابقة تلفزيونية دولية كاتدار كل عام ؤأطول لبرامج التلفزيونية الطويلة ف لعالم. ؤحتى أنه من بين أكثر لأحداث اللي ماشي رياضية اللي تشافت بزاف، عدد الناس اللي كايشوفوه كايتراوح ما بين 100 مليون ؤ 600 مليون على مستوى لعالم. تم لعرض ديالو ف بزاف ديال لبلادات واخا مامشاراكين فيه، بحال لميريكان وكندا ونيوزيلندا والشينوا. ؤمن عام 2000، ولا كابتث ف لانترنت ف موقع يوروفيجن.

إرلاندا هيا اللي عندها الرقم القياسي ف عدد الإنتصارات، بحيت أنها ربحات سبعة د لمرات، بما فيها د لمرات ف خمس سنين متابعة 1992 ؤ 1993 ؤ 1994 ؤ 1996. على حساب نظام التصويت اللي كاين دابا، ؤاللي خدامين بيه من عام 2016، كان سلفادور سوبرال لبرتغالي مول أكبر عدد ديال النقط اللي ربح ف لمسابقة د 2017 ف كييف، أوكرانيا، برصيد 758 نقطة؛ ؤ على حساب النظام لقديم، حصل ألكسندر ريباك من النرويج على أكبر عدد من النقط بحيث حصل على 387 نقطة ف عام 2009. وآخر واحد اللي ربح هو دنكان لورانس من هولندا اللي ربح ف 2019 بأغنية "أركاد". الرباح ف هاد لمسابقة كايعطي للفنانا واحد الدعم مهني محلي ونجاح دولي بعض لمرات. بحال أبا ABBA (من السويد)، باكز فيز ؤ لولو (من لمملكة لمتحدة) سيلين ديون (من سويسرا)، جوني لوغان (اللي ربح ف لمسابقة جوج د لمرات من إرلاندا)، دانا إنتيرتاشيونال (من إسرائيل) ؤ لينا (من ألمانيا).

## مصادر


تصنيف:مسابقة د لموسيقا
تصنيف:مقالات فيها مصدر و 3000 بايت
تصنيف:تأسيسات د 1956 ف ؤروپا
مستي

**مستي** جماعة ترابية قروية كاينة ف إقليم سيدي إيفني، جهة ݣلميم واد نون، ساكنين فيها 2901 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 42,2%
* نسبة سّكان لّي قاريين فوق الليسي (ليسي و جامعة): 10,7%
## إقتصاد
* نسبة نّاس نّشيطين (لّي يقدرو يخدمو): 37,3%
* نسبة لبطالة (نّاس لّي ما خدامينش و تايقلبو على خدمة): 24,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 17,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):34,8%
## مصادر

تصنيف:جهة ݣلميم واد نون
تصنيف:جماعة قروية ف إقليم سيدي إيفني
تصنيف:بلايص مسكونين ف إقليم سيدي إيفني
تصنيف:جماعة قروية ف جهة ݣلميم واد نون
مسعود بوحسين

**مسعود بوحسين**، هو ممتل ؤمخرج مغريبي تولد ف 1974. هو رئيس نقابة لوطنية ديال مهنيي لفنون درامية لي كانت كتسما نقابة لمغريبية د محترفي لمسرح .

خدا دوكتورا ديالو فعلم لمسرح من لكية لوطنية د لفن لمسرحي فبوخارست (رومانيا) ف 2003، ؤ أستاذ فالمعهد العالي دفنون لمسرح ؤ تنشيط سينمائي ؤخريج نفس لمعهد فسنة 2007.

شارك فبزاف د لمسرحيات لي نجحات على لمستوى لوطني، من بينها لمسرحية د لهواوي "قايد النسا"  لي كتبها أحمد الطيب العلج.

ؤشارك فتأطير واحد لورشة دولية ديال تكوين لممتيلين فمسرح "بيكولو" المشهور فيملانو، ؤ دار لإخراج  لمسرحية «سميرة» لي هي خدمة مشتركة بين لمعهد لعالي دلفن لمسرحي ؤ تنشيط تقافي فرباط ؤ لمدرسة لملكية ديال دراما فمدريد ؤ مسرح بيكولو فميلانو.

## لخدما ديالو

* ثمن الرحيل (2003)
* غزل الوقت (2004)
* زمن الرفاق (2008)

## مصادر

تصنيف:لمسرح
تصنيف:بيوغرافيا د رجال
تصنيف:مومتيل مسراحي مغريبي
تصنيف:زيادة 1974
مرسوم

**لمرسوم** (ب ) هو ب صفة عامة وثيقة تنفيدية و تنظيمية، ب معنى أن لوزن القانوني ديالها قل من لقانون.

## لمرسوم ف لقانون لمغريبي
كلمة مرسوم ف لقانون لمغريبي يمكن تشير ل 4 ديال لوثائق لقانونية: **لمرسوم**، **مرسوم لقانون**، **لمرسوم لملكي** و **لمرسوم لملكي لّي بحال قانون**.

### لمرسوم
هادا هو شّكل شّايع ديال لمراسيم، كايصدرو لوزير لّول و كايسني معاه ب لعطف لوزير ولا لوزرا لّي لقطاعات ديالهوم كايقيسها لموضوع د لمرسوم ولا كايكونو مكلفين ب تّنفيذ ديالو.

لمراسيم ديال لوزير لّول كاتقيس غير لمسائل تّنفيذية ولا تّنظيمية وكاتكون ف لغالب تقنية ولا كاتشرح لفهم ديال لإدارة لشي قانون. يمكن هاد لمرسوم يتطعن فيه قدام لقضاء يلا شاف شي حد ولا شي مؤسسة أنو مخالف لشي قانون ولا شي وثيقة قانونية فوق منو (ظهير ولا ݣاع شي فصل من دّستور مثلا).

لمرسوم د لوزير لّول ما يمكن يتلغى غير بشي مرسوم بحالو ولا شي قرار و لا شي نص قانوني اعلى منو.

### مرسوم لقانون
ف لفترة لّي كايكون فيها لبرلمان عطلة (بين دّورات لبرلمانية)، يمكن لحوكومة تحتاج تخرج شي نص قانوني ب زّربة ولا ب صورة مستعجلة. بما أنها ما يمكنش تخرج قانون على حسب لمسطرة العادية (حيت ما كاينش برلمان لّي غادي يصوت عليه)، كاتخدم على واحد نّص سميتو مرسوم لقانون، لّي يمكن ليها تدوزو تشريعيا غير مع لّجان لبرلمانية، غير هو لازم عليها تدوزو ل لمصادقة د لبرلمان فاش يالاه تبدا دّورة لبرلمانية لّي من بعد، و إلا غادي يخسر صّفة لقانونية ديالو.

### لمرسوم لملكي ولمرسوم لملكي لّي بحال قانون
مرات قليلة ف تّاريخ ديال لمغريب لّي كان فيهوم مراسيم ملكية، وأشهر فترة لّي عرفات هاد نّصوص لقانونية كانت فيامات حالة لستيثناء لّي فرضها لحسن تاني ف 1965. ف حالة لسيثناء، ما كايبقا برلمان ولا حوكومة ولماليك كايكون هو سّلطة تّشريعية وتّنفيذية، يعني ديكتاتورية كاملة. لقوانين لّي صدرات ف ديك لفترة تسمات مراسيم ملكية. ف لفترات لّي ما كانش فيهوم غير لبرلمان، تسماو مراسيم ملكية لّي بحال قانون (ب لعربية: *مرسوم ملكي بمثابة قانون*).

## مصادر


تصنيف:قانون
تصنيف:ستيتناء من طاݣ ناقصين تصاور
تصنيف:مقالات فيها مصدر و 3000 بايت
لمريخ

**لمرّيخ** أولا **لكوكب لحمر** أولا **مارس** (الرمز: 16px|♂) هو لكوكب الرابع من ناحية لبعد على الشمش فالنظام الشمسي، وهو من الكواكب الصخرية لي كيشبهو ل لأرض من الناحية د الصخور لي كي كونوها. القطر ديال لمرًيخ هو 6800 كلم.

فبزاف د اللغات لأوروپية، السمية د لمريخ هي مارس، اللي هي السًمية د لإله د لحرب د الرومان.

ف 2018 كتاشفو لعلماء ضاية مجمًدة تحت من لأرض فلمريخ، و بداو تيفكًرو فلإمكانية ديال يكون لما موجود ف لمريخ،و هادي لخطوة اللًولا لا بغاو الناس يعيشو فيه ف لمستقبل.

## لخصائص لفيزيائية
مارس تقريبا عندو نص لحجم ديال لأرض، بمساحة سطح شوي قل من لمساحة كاملة ديال لأرض نّاشفة.

مارس عندو كتافة قل من لأرض، بحجم تقريبا 15% ديال لأرض و بكتلة 11% ديال لأرض، شّي لي كايعطي 38% ديال لجادبية ديال سطح لأرض. سباب لمظهر لحمر-ليموني ديال سطح لمرّيخي هو تلاتي أوكسيد لحديد، ولا صّدا.

## مصادر


تصنيف:كواكب د لمجموعة شمسية
تصنيف:نظام شمسي
تصنيف:مقالات فيها مصدر و 3000 بايت
تصنيف:كسدات فلكية معروفة من فترات قديمة
مش

يسار|تصغير|200px|<P ALIGN=center>تصاور د بزاف د لقطوط</p>
**لمش** و لا **لقط** لي كيتسمّا تا **لمش د دّار** هو حيوان من لبزوليات، من لفاميلة د لقطايطيات، و رباه بنادم قبل شي 6400 عام. كيتعتاقد بلي لأصل د **لمشاش** هي مشاش برية كبرات ف جو صحراوي، و كيبان هادشي حيت لمش كيميل ل لجو سّخون. كاين بزاف ديال سلالات لقطوط، منها لي معندوش الزنطيط علاود واحد التشوه خلقي.

## مصادر

تصنيف:حيوانات أليفة
تصنيف:قطوط
تصنيف:بزوليات توصفو ف 1758
تصنيف:مشايشيات
مشرع العين

**مشرع العين** جماعة ترابية قروية كاينة في إقليم تارودانت، جهة سوس ماسة، ساكنين فيها 11352 نسمة، على حسب الإحصاء العام 2014.
## إحصائيات
* نسبة الأمية : 33,1%
* نسبة السكان اللي قاريين فوق الثانوي (ثانوي وجامعة): 11,1%
* نسبة الناس النشيطين (اللي يقدرو يخدمو): 39,1%
* نسبة البطالة: 14,2%
* نسبة الناس اللي خدامين في الدولة (أولا البيطاليين اللي سبق ليهوم خدمو): 6,4%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):64,8%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
مصر

**ميصر** ؤلا **ميصرا** (رسميا: **جمهورية مصر العربية**) هي واحد لبلاد جات ف شمال إفريقيا, وهي بلاد عابرة ل لقارات, وفيها جيهة تابعة ل أقصى غرب آسيا (شبه ݣزيرة سينا). تيحدها من الشمال البحر لبيض لمتوسط، من لغرب ليبيا, من الشمال الشرقي فلسطين و إسرائيل, من الشرق لبحر لحمر, ومن لجنوب السودان. لعاصمة ديالها هي لقاهرة. لمساحة ديال مصر هي 1.010.408 كم², و تيسكنو فيها تقريبا 100 د لمليون د الناس على حساب التقديرات د 2020. اللغة الرسمية فمصر هي لعربية.

ميصر عندها تاريخ قديم و وحدا من لحضارات لقديمة فلعالم, اللي هي لحضارة د لفراعنة. من مورا لحكام ديالهوم دازو بزاف د الدول على ميصر بحال لفرس و الرومان وبزاف د الدول الإسلامية, آخر وحدا فيهم كانت الدولة لعتمانية, موراها حتلو لينݣليز مصر. ستاقلات مصر ف 1922 و ولات مملكة, ولكن ف 1952 وقعات تورة ومن 1953 ولات جمهورية. الرئيس د مصر د دابا تاهو عسكري وسميتو عبد الفتاح السيسي.

## مصادر


تصنيف:بلدان د أسيا
تصنيف:بلدان د إفريقيا
تصنيف:تأسيسات د 1922 ف مصر
تصنيف:تأسيسات د 1922 ف إفريقيا
تصنيف:تأسيسات د 1922 ف أسيا
مصطفى حجي

**مصطفى حجي** (تزاد ف إيفران لأطلس الصغير ف 16 نونبر 1971) كان كوايري مغريبي و دابا خدام كادر تقني مع لجاميعة لملكية لمغريبية د لكورة معا لمونتخبات لوطنية.

مصطفى حجي لعب معا لمونتاخاب 64 ماتش (ماركا فيهوم 12 لبيت) بين 1993 و 2002 و شارك ف جوج كيسان د لعالم معا لمغريب ف 94 و 98.

مصطفى حجي كان تختار أحسن لاعب إفريقي ف 1998 و حطاتو لكاف ف ليستا ديال اساطير لكورة لإفريقية ف 2011.

## حياتو
مصطفى هاجر معا عائيلتو ل فرانسا فاش كانت عندو عشر سنين و عاشو ف لّول ف سانتيتيان و من بعد ف كروتزفالد ف شّمال شّرقي د فرانسا. مصطفى تفورما ف لكلوب د نانسي و فيه بدا لكاريير پروفيسيونيل ديالو ف 1992. ف ديك لعام بان مزيان و عيطولو فرانسا و لمغريب باش يلعب ف لمونتاخبات ديالهوم ف نفس لفترة، و ختار مصطفى يلعب مع لمغريب و هاد لقرار كان خلقليه مشاكيل مع فرقتو ف فرانسا.

أول ماتش ديالو كان صعيب بزاف حيت كان هو آخر ماتش د لإقصائيات د كاس لعالم 94 ضد زامبيا. عبد الله بليندا، لمدرب د لمونتاخاب ديك لوقت، دخلو رسمي من لّول و دار ماتش كبير

مصطفى بان مزيان و من ديك لماتش ولا من ركايز د لمونتاخاب د لمغريب ف تّسعينات.

مصطفى شارك ف لمونديال د 94 و كان هو لّي پاصا لكورة د لبيت د حسن ناضير ضد هولندا، ف 98 كان دار كاس عالم تاريخية و كان ماركا بيت واعر ضد نّرويج ف أول ماتش. من أهم لبيوتة ديالو مع لمونتاخاب كان لبيت لّي ماركاه ب سيزو ضد ميصر ف كاس إفريقيا 98.

## لكاريير ديالو ف لفراقي

## لكاريير ديالو مع لمونتاخاب

* ماتشات : 63
* أول ماتش دولي : 10 أكتوبر 1993 ضد زامبيا
* أول بيت دولي : 15 نونبر 1995 ضد مالي
* عدد لبيوتا: 12
* 2 لمشاركات ف كأس لعالم : 1994 و 1998
* 6 لمشاركات ف كأس إفريقيا للأمم : 1998, 2000

## مصادر

تصنيف:زيادة 1971
تصنيف:ناس تزادو ف إيفران لأطلس الصغير
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و 3000 بايت
تصنيف:ناس د إيفران لأطلس الصغير
مشور الدار لبيضا

**مشور دّار لبيضا** جماعة ترابية حضرية كاينة ف إقليم/عمالة دّار لبيضا، جهة دّار لبيضا سطات، ساكنين فيها 2592 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 14,1%
* نسبة سّكان لّي قاريين فوق تّانوي (تانوي و جامعة): 40,3%
## اقتصاد
* نسبة نّاس نّشيطين (لّي يقدرو يخدمو): 49,6%
* نسبة لبطالة (نّاس لّي ما خدامينش و تايقلبو على خدمة): 16,2%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 13,2%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):56,5%
## مصادر

تصنيف:جهة الدار البيضاء سطات
مليلة

**مليلة** جماعة ترابية قروية كاينة ف إقليم بنسليمان، جهة دّار لبيضا سطات، ساكنين فيها 15081 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 43,1%
* نسبة سّكان لّي قاريين فوق الليسي (ليسي و جامعة): 7,2%
## إقتصاد
* نسبة نّاس نّشيطين (لّي يقدرو يخدمو): 46,5%
* نسبة لبطالة (نّاس لّي ما خدامينش و تايقلبو على خدمة): 14,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):37,7%
## مصادر

تصنيف:جهة الدار البيضاء سطات
تصنيف:جماعة قروية ف إقليم بنسليمان
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم بنسليمان
منى صابر

**منى صابر** هوا فيلم مغريبي ديال دراما لّي دار ليه لإخراج عبد الحي العراقي. لفيلم متلو فيه لأدوار رّئيسية كارميلا راموس و خالد بنشݣرة و أسماء الخمليشي.

## لقيصة
من لأفلام لمغريبية لّولا لّي دوات على عوام رّصاص ديال لقمع ف لعهد د لحسن تّاني، لقصة د لفيلم كاتدوي على واحد لبنت لّي عايشة ف فرانسا و لّي عرفات ب لّي باها مغريبي و كان تغبر ف عوام رّصاص و هو شّي لّي غايخليها تبدا تقلاب عليه.

## لممتلين

* كارمين راموس: منى صابر
* أسماء خمليشي: ليلى
* خاليد بنشݣرة: ياسين
* سيريال كلير: فرونسين
* حسن لفد: بيروقراطي
* لطيفة أحرار: لالة أمال
* دريس روخ: متحرش
* جواد سايح: متحرش
* هشام بهلول: موضاف

## جوايز

## مصادر

## لمزاود

* لفيلم ف يوتوب

تصنيف:فيلم مغريبي
تصنيف:مقالات فيها مصدر و 3000 بايت
تصنيف:أفلام د 2002
مقدونيا الشمالية

**مقدونيا الشمالية**، ولاّ شمال مقدونيا،و لاّ مقدونيا (سمية قديمة تبلادت ف 2018) ،رسميا لجمهورية د مقدونيا الشمالية (بلمقدونية: Република Северна Македонија - بلألبانية: Republika e Maqedonisë së Veriut) هي بلاد ماكاطلش على لبحر جات ف لجنوب الشرقي د أوروپا، و بالضبط ف الشبه لجزيرة د لبلقان. تاتحدّها كوسوڤو من الشمال لغربي، صربيا من الشمال، بلغاريا من الشرق، ليونان من لجنوب، و ألبانيا من لغرب.

مقدونيا الشمالية عندها تاريخ قديم، و جايبة سميتها من لمنطقة د مقدونيا، اللي فيها طرف كاين ف ليونان، و كان مخلي لبلدان بجوج مدابزين على السمية. بحال دابا لإسكندر لمقدوني تولد ف لمنطقة اللي هي دابا محسوبة على ليونان، ولكن كانت هي و مقدونيا الشمالية ف بلاد وحدا كانت سميتها لمملكة د مقدونيا (ف لقرن 4 قبل لميلاد). مقدونيا الشمالية دازو عليها بزاف د لحضارات بحال لفارسيين و الرومان و السلاڤيين. قبل لعصور لوسطانية تدابزو لبلغاريين و لبيزانطيين و الصربيين على لمنطقة، ولكن ف لقرن 14 دخّلاتها الدولة لعتمانية لأراضي ديالها، و بقات فيها تال 1912. من مورا لحرب لعالمية التانية، دخلات مع يوݣوسلاڤيا، و تسمّات لجمهورية ليوݣوسلاڤية د مقدونيا. ف 1991، من مورا ما تفككات يوݣوسلاڤيا، ستاقلات لبلاد و سمّات راسها لجمهورية د مقدونيا، و لكن ليونان حتجّات عليها و كانت لأمم لمتحدة كاتخدّم السمية د "لجمهورية ليوݣوسلاڤية د مقدونيا اللي فاتت". تحلاّت لمشكلة ف 2018 ملّي بدلات لبلاد رسميا سميتها للجمهورية د مقدونيا الشمالية، و هي السمية اللي عندها تال دابا.

تيسكنو ف مقدونيا الشمالية شويا كتر من 2 د لمليون د الناس، و لعاصمة ديالها هي سكوپيا. اللغات الرسمية د لبلاد هوما لمقدونية و لألبانية، و عاد كاين لغات جهوية معتارفا بيها الدولة، هوما: التركية و الصربية و لبوصنية و الروماني. لفلوس اللي كاتخدّم ف لبلاد هي الدينار لمقدوني. مقدونيا الشمالية داخلة مع بزاف د لمنضمات الدولية بحال لأمم لمتحدة و لبنك الدولي و منضمة التجارة لعالمية و لمجلس ديال أوروپا (من 2005) و الناطو (من 2020). من 2005 و هي مرشحة باش تدخل للإتحاد لأوروپي.
## مصادر


تصنيف:مقالات فيها مصدر و 3000 بايت
تصنيف:بلدان د ؤروپا
مغاربا يهود

**لمغاربا ليهود** (ب لعبرية **יהדות מרוקו**) ولا **ليهود لمغاربا** (ب لعبرية **יהודים מרוקאים** يهوديم ماروكائيم) هوما يهود كيعيشو ولا أصلهم من لمغريب. ليهود هاجرو ل لمغريب وعاشو معا لأمازيغ، ؤ فوقت آخر جات موجة تانية ديال لهجرة من لݣزيرة لإيبيرية ف لفترة اللي تبعات صدور مرسوم لحمرا مباشرة فـ 1492 فاش جراو عليهم من ممالك الصبليون ؤ من بعد فترة قصيرة حتى من لبرطقيز. هاد لموجة التانية ديال هجرة ليهود ل لمغريب بدلات بشكل كبير تاريخ ليهودية فيه؛ حيت ليهود جابو معاهم الشعائر السفاردية لأندلسية شي لي خلا معضم ليهود ف لمغريب يتحولو ل لهوية السفاردية.

وصل لعاداد ديال ليهود ف لمغريب ل لأوج ديالو ف الربعينات د لقرن 20 ؤ كان تقريبا 250 ألف يهودي ف لمغريب داك لوقت، ولاكين بسباب لهجرة ديالهم ل إسرائيل ؤ بلدان خرين بما فيها عملية ياخين من 1961 حتال 1964، نقص هاد لعاداد ؤ بقا غير شي 5000 يهودي. لغالبية لعضمى ديال لمغاربا ليهود كيعيشو دابا ف إسرائيل، فين كيشكلو تما تاني أكبر مجتمع يهودي؛ تقريبا نص مليون. كنتلاقاو تجمعات خرة ف فرانسا، الصبليون، كانادا، لميريكان، و أمريكا لجنوبية، سيرتو ڤينيزويلا، لبريزيل، ولارجونتين.
تصغير|مغاربا يهود ف 1919

ف دّيكسيونير تّاريخي د لمغريب، كاينة خاريطة كاتبيّن 107 موضع (مدينة ؤلا دوّار) ف لمجموع فين كانو ساكنين ليهود ف لمغريب.

## ناس معروفين
* أبراهام سرفاتي
* ݣاد لمالح
* سيون أسيدون
* أندري أزولاي
* إليوط بنشطريط
* نيطع لقايم
* صول هاتشويل

## مصادر



تصنيف:ليهود و ليهودية ف لمغريب
تصنيف:مقالات فيها مصدر و 3000 بايت
موت

[تصغير|[روضة ف قنيطرة ؤ موراها جامع]]
**لموت** هو نهاية لحياة ديال لكائن لحي وهو وقف دايم ومافيهش الرجوع لجميع لوضائف لبيولوجية لّي كاتحافض على لكائن لحي. كايتستعمل لموت الدماغي بعض لمرات كا تعريف قانوني ل لموت. كايبدا لكائن لّي كان حي يتحلل مور لموت دغيا. لموت هو عملية عالمية حتمية كاتوقع فنهاية لمطاف لجميع لكائنات لحية.

لموت يقدر يجي بسباب الشرف ولا لمرض ولا لإفتراس ولا سوء التغدية ولا لإنتحار.

من لبدايات لقرن 21، كايموتو تقريبا كتر من 150.000 إنسان كل يوم، منهوم 100.000 ب سباب شّيخوخة.

بزاف ديال التقافات والأديان عندها فكرة لحياة لاخرة، وحتى فكرة لحكم على الأعمال لمزيانة ولخايبة فحياة بنادم. وهادشي كايشمل لإيمان ب لقيامة و لجنّة و لجحيم ولا لاخرة (لمرتابط ب الأديان الإبراهيمية) ، ولا التناسخ و لمعاودة د التجسد (لمرتابط بالديانات الدارمية) ، ولا اللاوجود بشكل دائم، و لمعروف ب سميت لعدم (لمرتبط ب اللادينية و لفلسفة لمادية).

لأنطروپولوجي لميريكاني إيرنست بيكير كيعتابر بلي بزاف د لمضاهر ديال تّقافة عند بنادم، بحال لفن، لموسيقا، دّين ؤ سّياسة، تطورات كا ميكانيزم ديفاعي نفسي ضد لفيكرة د لموت، حيت لإنسان هوّا لكائن لوحيد لي عندو وعي بلي واحد نّهار غادي يموت، ؤ هادشي كيسبب ليه قلق وجودي، ؤ كيخليه يقلّب علا معنى ل لوجود ديالو. ف مقطع من كتابو "رفض لموت" كيݣول:
*هادا هوّا رّعب: باش تكون جيتي من والو، تكون عندك سمية، وعي ب راسك، أحاسيس دخلانية عميقة، رغبة دخلانية ماكاتقاومش ل لحياة ؤ تّعبير علا دّات، ؤ وخا هادشي كامل غادي تموت*


## مصادر

تصنيف:لبيولوجيا
تصنيف:لموت
تصنيف:لفيزيولوجيا
تصنيف:لفلسفة
تصنيف:مقالات فيها مصدر و 3000 بايت
موحا أوحمو الزياني

**موحا أو حمًو أو عقًا أو حمد،** لي معروف ب **موحا أوحمُو الزياني** (تزاد ف 1857 ف آيت حركات - مات ف 1921 ف توجڭالت) كان قايد (أمغار) ومقاوم مغريبي ضد ليستيعمار لفرانساوي ف زايان.

## حياتو
تزاد موحا أوحمو الزياني ف 1857 ف وسط عائلة أمحزون، لي تابعة ل قبيلة آيت حركات ف النواحي د خنيفرة، و لي هي طرف من لقبايل د زايان ف لأطلس لمتوسط.

ف 1886، من مورا ما مات خوه سعيد، عيًنو السلطان الحسن اللًول قايد (أمغار) ديال زايان وعطاه 300 عسكري وتلاتة د لمدافع. السلطان عاون موحا حيت كان الحسن اللًول محالف مع لقبيلة ديالو و تيعطيهم السًلاح باش يحاربو لقبايل لي ماباغينش السلطان ف بلاد السيبة.

ف 1908، غادي يبدا موحا يحارب لفرانساويين لي كانو حتلو ديك لوقت الشاوية و الدار لبيضا. ف 1913، غادي يبداو يدخلو لفرانساويين ل لأطلس و غادي يحاربهم موحا و جيشو ف لقصيبة. ف نونبر 1914، غادي يغلبو لقبايل د زايان فرانسا ف لمعركة د لهري، لي تقتل فيها جينيرال فرانساوي و 33 من الضباط ديالو. من بعد هاد لمعركة غادي تزيد فرانسا ف لعسكر ديالها وغادي تحتل خنيفرة. موحا و لجيش ديالو كملو لمقاومة ديالهم ف الجبل.

نهار 27 مارس 1921، ف لمعركة د *أزلاك ن تازمًورت*، غادي يموت موحا أوحمو الزياني من بعد ماتيرا فيه واحد من ولادو ب لغلط، وجاب فيه قرطاسة ف لعنق.
## مصادر

تصنيف:بيوغرافيا د رجال
تصنيف:لمقاومة لمغريبية
تصنيف:زيادة 1857
تصنيف:وفيات 1921
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:ناس تزادو ف خنيفرة
تصنيف:ناس د خنيفرة
تصنيف:زيادة ف لقرن 19
تصنيف:مغاربا د لقرن 19
تصنيف:مغاربا د لقرن 20
موريطانيا

**موريطانيا** ولاً **موريتانيا** ولاً **موريتان** (رسميا: الجمهورية الإسلامية الموريتانية) هي واحد لبلاد فالشمال لغربي د إفريقيا، نيشان تحت من لمغريب، وجات لأغلبية ديالها فالصًحرا. موريطانيا تيحدًوها من الشمال لمغريب ودزاير، من لغرب لمحيط لأطلسي، من الجنوب السينيݣال، و من الجنوب و الشرق مالي.

موريطانيا كانت مستعمرة فرانساوية من 1902 تال 1960, وموراها خدات الإستقلال ديالها. اللغات الرسمية فموريطانيا هوما لعربية ولفرانساوية، وكاين بزاف د الناس اللي تيهضرو لغات إفريقية، ومنها لأمازيغية. الرئيس د موريطانيا ديال دابا هو محمد ولد لغزواني، ولعاصمة ديال لبلاد هي نواكشوط.

## لعلاقة مابين لمغريب وموريطانيا
قبل من لاستعمار لفرانساوي، كانت لأراضي د موريطانيا تابعة للمغريب. ملي استاقلات موريطانيا ف 28 نونبر 1960، مابغاش لمغريب يعتارف بيها، وكان باقي تيعتابرها إقليم د لمغريب. بقات الأمور 9 سنين بحال هاكا حتا بدل لملك لحسن التاني الرأي ديالو واعتارف لمغريب بموريطانيا ف 1969.

## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1960 ف موريطانيا